એક ધનવાન માણસ એક ગામમાં જઈને એક વ્યક્તિને શહેરમાં આવી વધુ પૈસા કમાવવા માટે આમંત્રણ આપે છે. પેલી વ્યક્તિ પૂછે છે કે વધુ પૈસા કમાઈને શું કરીશ. શહેરી કહે છે કે મોટું ઘર વસાવજો, આધુનિક રાચરચીલુ, ગાડી, મોંઘા કપડા, ઘરેણાં વગેરે ખરીદજો. ગામડિયો પૂછે છે, તેનાથી શું થશે. શહેરી બાબુ કહે છે કે તેનાથી તમે સુખેથી જીવન પસાર કરી શકશો. ગામડિયો કહે છે કે આટલુ બધુ કર્યા પછી જો સુખેથી જ રહેવાનુ હોય તો અત્યારે હું જે સુખેથી રહુ છું તેમા શું વાંધો છે??